1991. sam imao
možda najdublje i transformišuće
iskustvo u životu.
Bio sam na trećoj od sedam godina mojih osnovnih studija.
Par puta sam utvrđivao gradivo.
Bio sam na putovanju hora koledža u severnoj Kaliforniji
i stali smo za taj dan nakon celodnevnog putovanja
i opuštali smo se pored jednog prelepog
idiličnog jezera u planinama.
I čuli su se cvrčci i ptice i žabe,
i dok smo sedeli tamo, preko planina su sa severa
dolazili oblaci kao iz filma Stivena Spilberga
valjali su se prema nama,
i kad su bili na pola puta preko doline,
tako mi boga, sve i jedna životinja tamo
prestala je da proizvodi zvuke u istom trenutku.
Električni šum, kao da su osetili šta će se dogoditi.
Onda su nas nadvili oblaci,
i BUM! Masivni prasak groma i naleti kiše.
Bilo je neverovatno, i kada sam se vratio kući
našao sam pesmu meksičkog pesnika Oktavija Paza
i odlučio da je uparim sa muzikom,
za horski komad pod nazivom "Prolom oblaka"
i to ćemo vam ubrzo izvesti.
Prebacimo se na situaciju pre tri godine.
(Muzika) Na Jutjub smo stavili ovo,
Projekat virtualnog hora,
185 izvođača iz 12 različitih zemalja.
Možete videti moj video gde dirigujem tim ljudima,
koji su sami u svojim studentskim domovima
ili u dnevnim sobama kod kuće.
Pre dve godine smo na ovoj bini imali premijeru
Virtualnog hora 2,
2052 izvođača iz 58 različitih zemalja
i ovog puta smo izvodili komad koji sam ja napisao i nazvao "Spavanje".
Prošlog proleća smo objavili Virtualni hor 3,
"Vodena Noć", to je još jedan moj komad,
ovog puta sa skoro 4000 izvođača iz 73 različite zemlje.
(Muzika)
Kada sam s Krisom pričao o budućnosti
Virtualnog hora i kuda sve ovo možemo povesti,
izazvao me je da poguram tehnologiju što više mogu.
Možemo li uraditi sve ovo u realnom vremenu?
Mogu li ljudi zajedno pevati u realnom vremenu?
Uz pomoć Skajpa,
to ćemo danas i pokušati.
Za vas ćemo izvesti "Prolom oblaka".
Prvu polovinu će izvesti izvođači na ovoj sceni.
Sa mnom su izvođači sa Kal stejta iz Long biča,
Kal stejta iz Fulertona i državnog fakulteta Riversajd,
neki od najboljih pevača amatera u zemlji i -
(Aplauz) -
a u drugom delu komada,
pridružiće nam se virtualni hor, 30 različitih izvođača
iz 30 različitih zemalja.
Dogurali smo tehnologiju do granica,
ali opet postoji kašnjenje manje od sekunde.
U svetu muzike, to je čitava večnost.
Mi se bavimo milisekundama.
Tako da sam prilagodio "Prolom oblaka"
da prihvati kašnjenje
i izvođači pevaju s kašnjenjem
umesto da pevaju baš zajedno.
Sa dubokom poniznošću i vašim pristankom,
predstvaljamo vam "Prolom oblaka".
(Aplauz)
(Klavir)
[Kiša...]
[Oči senovite vode]
[oči izvorske vode]
[oči vode sna.]
[Plava sunca, zeleni vihori,]
[svetlo kljuca kroz otvor poput ptice]
[zvezde od pomorandži.]
[Reci mi, spaljena zemljo, zar nema vode?]
[Samo krv, samo prašina,]
[samo goli otisci stopala na trnju?]
[Kiša se budi...]
[Moramo spavati otvorenih očiju,]
[moramo sanjati rukama,]
[moramo sanjati snove reke koja traži svoj put,]
[sunca koje sanja o svojim svetovima.]
[Moramo sanjati glasno,]
[moramo pevati dok pesma ne dobije korenje,]
[deblo, grane, ptice, zvezde.]
[Moramo naći izgubljeni svet,]
[i setiti se šta krv,]
[talasi, zemlja i telo kažu,]
[i vratiti se na mesto kretanja...]
(Muzika)
(Aplauz)
["Prolom oblaka", Oktavio Paz] [Prevod: Lisander Kemp, adaptacija: Erik Vitaker]
Erik Vitaker: Bet. Anabel, gde si? Džejkobe.
(Aplauz)
Hvala vam.